Diari Oficial de la Generalitat Valenciana


Sumari del DOGV 2908, del 14-01-1997 (1997/843026)

ORDRE de 17 de desembre de 1996, de la Conselleria de Cultura, Educació i Ciència, per la qual es modifica l'Ordre de 22 de novembre de 1996, de la Conselleria de Cultura, Educació i Ciència, per la qual es prorroga la durada del mandat de determinats consells escolars de centres docents no universitaris finançats amb fons públics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2908

Data del DOGV
:   14-01-1997

Secció del DOGV
:   ALTRES DISPOSICIONS

Número del document
:   1997/843026


Data del document
:   17-12-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 17 de desembre de 1996, de la Conselleria de Cultura, Educació i Ciència, per la qual es modifica l'Ordre de 22 de novembre de 1996, de la Conselleria de Cultura, Educació i Ciència, per la qual es prorroga la durada del mandat de determinats consells escolars de centres docents no universitaris finançats amb fons públics.  
El Govern Valencià, en compliment del que disposa la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, està preparant actualment les disposicions que permeten adaptar-la a la realitat educativa de la Comunitat Valenciana.  
L'Ordre de 22 de novembre de 1996, de la Conselleria de Cultura, Educació i Ciència, ha prorrogat provisionalment el mandat dels consells escolars de centres docents no universitaris de la Comunitat Valenciana, als quals correspon finalitzar el mandat durant el curs 1996/97 per un període màxim que coincidirà amb l'acabament del curs escolar.  
Atés que en l'actualitat hi ha centres de nova creació que, òbviament, no tenen consell escolar i als quals caldrà aplicar la normativa en preparació, és necessari i convenient que disposen d'un òrgan que provisionalment realitze funcions de consell escolar i, per consegüent, ampliar el contingut de l'esmentada Ordre de 22 de novembre de 1996.  
Per això i fent ús de les facultats que em confereix l'article 35 de la Llei de Govern Valencià,  
ORDENE  
Únic  
Els centres docents públics de nova creació disposaran provisionalment fins a l'acabament d'aquest curs escolar d'una comissió de govern, amb funcions de consell escolar, formada per:  
a) El director del centre, que en serà el president.  
b) El cap d'estudis.  
c) Set professors designats pel director.  
d) Tres representants dels pares d'alumnes designats per l'associació de pares d'alumnes més representativa legalment constituïda.  
e) Quatre representants dels alumnes designats pel cap d'estudis entre els delegats de curs.  
f) Un representant del personal d'administració i serveis, designat pel director.  
g) Un regidor o representant de l'ajuntament del municipi en el terme del qual es trobe radicat el centre.  
h) El secretari del centre o, si s'escau, l'administrador, que actuarà com a secretari de la comissió, amb veu però sense vot.  
DISPOSICIONS FINALS  
Primera  
S'autoritza la Secretaria General de la Conselleria de Cultura, Educació i Ciència a dictar les instruccions necessàries per al desplegament i execució d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 17 de desembre de 1996  
La consellera de Cultura, Educació i Ciència,  
MARCELA MIRÓ PÉREZ